text: Se video: Undervisningsminister var med, da skoleelever lærte at rappe
  02 september 2014 kl. 13.23
  I dag lærte elever på en skole i Bramming at rappe. Efterfølgende rappede de for undervisningsministeren.
  Skoleelever skal ikke kun lære teori, de skal også være kreative.
  Derfor lærte elever på Nordre Skole i Bramming i dag at rappe af rapperen AndyOp.
  Undervisningsminister Christine Antorini så på.
  - Jeg er ikke i tvivl om, at de kreative fag kan styrke eleverne i de teoretiske fag i den nye folkeskole. Når vi gør det kreative til en del af skoledagen, får vi også fat i nogle af de børn, som vi ikke normalt ser på landets musikskoler, siger Christine Antorini.
  AndyOp ? der også hedder Andreas Seebach ? siger:
  - Det er fedt at springe rammerne og give dem en helt særlig oplevelse, som på én gang udvider deres musikalske horisont og påvirker deres personlighed. Det er nemlig ikke så lidt grænseoverskridende at skulle stå der på en scene foran hele klassen med en mikrofon og en stak rim, man selv har skrevet, siger AndyOp.
  Se og hør her, hvorfor Christine Antorini synes det er en god ide, at eleverne lærer at rappe (40 sek.):
  Og her et klip med rap (18 sek.):
  
  